البكيلة حلوى تراثية أردنية كانت تقدم لحجاج بيت الله الحرام أثناء مرورهم في الأراضي الأردنية، خاصة في محافظة المفرق، تحمل قيمة غذائية لهم تعينهم على اكمال مسيرتهم.
نتابع طريقة إنتاجها في القصة التالية:
قالوا فلان بده يحج والله يروحوا عليه كان قال الليلة بدنا نروح نتعلل عنده وناكل بكيلة ويجي الضيوف اللي شرواك يأكلوا من البكيلة يفتن هالحاجات ويحطٍ عليها السمن .
وتقول أم محمد عليمات: "أول نحمص القمح مثل هيك وبعد ما نطلعه ندقه وبعد ما ندقه نخلة ونحطه بصحن ونحط عليه ماء فاتر ونحط عليه سكر وسمسم ونحط عليه سمن وتاكل هالعالم، ايام البكيلة ايام البكيلة يلتمن هالحبايب يسون معنا لما يحجوا الحجاج وكلنا نشتغل فيها وكل من عندها تقولي ما مثل اليوم صاع صاع شوال هناك نصه اليوم حبيبة كله هذا يقلنه ويحطوه على البابور يسوى مثل الطحين".
وتضيف: "ينعموا ويلزمه معه هذا الحج يلزمه شنطة مليانة حتى مو مثل شنطات اليوم نحكيلها خريطة قال غذاء كامل السمن اللبنة القمح البرغل كله هذا فيه غذاء للأطفال وغير الأطفال اليوم العالم تذوقه هذا ما تذوقه كلها على السنيورة واكلات السوق الحمدلله نعمة الناس والله يا يبا الناس بنعمة إن شاء الله تظل دائما علينا هالنعمة."
وتتابع أم محمد: "النار أحسن الحطب يطعم بكل شي اسكا نشوف هسه الفطيرة أطيب على النار يطعم فيه الحطب يطعم فيه الصاج، كانت مشهورة عند العرب كلها كل العرب تسويها كلهم يجوا يشتغلوا فيها الختيارات كانت مونة مونة عند العرب مونة، قبل كان يودوه على البابور المطحنة يطحنوه."
وتقول ام محمد: "هسا بدي احط القمحات هان بالمهوان بسم الله الرحمن الرحيم، هسا قاعد ادق فيهم أنعمها وادقها وأعمالهم بكيلة واحطهم بالصحن ونحط لكم عليهم سمسم والسمن ".
"هالساع حط عليها كمان مياه بعد ما احط الماء ازبطها هناك إذا محتاجه سكر احط عليها كمان سكر نرش عليها شوية سمسم، بدي احط عليه ماء واشتغل فيها بالمعلقة وازبطها واذوقها إذا أنها بحاجة سكر نحط عليها سكر بعد السكر نرش عليها شوية سمسم واذوقها إذا بحاجة حلو احط عليها الحلو، بأيديهم ياكلوها اليوم تشوف واحد ياكل بيده تقول هذا مو صاحي والله بأيديهم ياكلوها، اليوم المعالق صحون الزجاج كل شي بالدنيا مطور الحمدلله."
"في ناس يحبه وفي ناس ما يحبه للسمن في ناس يحط على جاله في ناس ما يذوقه ما يحبه يأكلها هيك بدون سمن."
"يقلوا القمح عقب ما يقلوه يطحنوه يستعملو هالشغلات عليه السمن وسكر وسمسم السمسم والله حنا نستعمله هالوقت ولا قبل ما احد يستعمله قليل قليل يعني ما احد يستعمله اسمها عونها مقلية تأكلها العالم بأي وقت بأي وقت تأكلها بالشتوية يوم يحجوا الحجاج."
"والله الاكل الطبيعي مو زي اكل اليوم اليوم الناس مفشفشة اللي فيه سكر واللي تلاقي معاه ضغط والله قضينا الحياة ما سمعنا واحد معاه سكري ولا ضغط هذا هالوقت صار من الأكل ومن هالشغلات الأسواق، خبز النشاف يربي الكتاف ما شاء الله يسير الإنسان ينصح إذا يأكل خبز ناشف في ناس يروحوا على الدكتور معاه سكري ينقاله لا تذوق الخبز ناشف لا تذوقه بالخالص يربي شحم."